
	Projektas
	
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO SUDARYTI ŽEMĖS SKLYPO PRAMONĖS G. 15A, ŠIAULIŲ MIESTE, VALSTYBINĖS ŽEMĖS PANAUDOS SUTARTĮ 

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimo Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“ 1 punktu, 4.1,  4.2 papunkčiais, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į viešosios įstaigos Šiaulių reabilitacijos centro 2024-08-27 prašymą Nr. S-108 (2.10.E) (registracijos DVS „Avilys“ Nr. G‑6594), Šiaulių miesto savivaldybės taryba nusprendžia:
. Perduoti neatlygintinai naudotis septyniasdešimčiai metų viešajai įstaigai Šiaulių reabilitacijos centrui 0,4898 ha ploto valstybinės žemės sklypą (kadastro Nr. 2901/0023:257, unikalus Nr. 2901-0023-0257) Pramonės g. 15A, Šiaulių mieste, panaudos terminą apskaičiuojant vadovaujantis Tvarka ir STR 1.12.06:2002 priedo 22.1 papunkčiu, pagal valstybinės panaudos  sutarties projekte (pridedama) įrašytas sąlygas.
. Nustatyti, kad 0,4898 ha ploto valstybinės žemės sklypo Pramonės g. 15A, Šiaulių mieste, vidutinė rinkos vertė, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-776-(1.3 E.) „Dėl masinio žemės vertinimo dokumentų patvirtinimo“, yra 58 100 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

